อีกหนึ่งร้านอาหารตามสั่งในย่านคลองเรียน 2

[พิกัดและบรรยากาศ] ร้านนี้ตั้งอยู่ตรงถนนคลองเรียน 2 บรรยากาศภายในเป็นเหมือนบ้านเก่าที่แซมด้วยต้มไม้ดูค่อนข้างทึบไปสักหน่อยนะ 

ร้านเปิด 12.00-14.00 น. และ 17.00-22.00 น.

เมนู อาหารตามสั่ง กับข้าว หรือจะเลือกแบบเป็นอาหารชุดก็ได้ ราคาเริ่มต้นที่ 40 บาท 

เมนูที่สั่ง 
1. ข้าวผัดน้ำพริกลงเรือ (50 บาท) ข้าวผัดกับน้ำพริกรสแซ่บดีนะ แต่เครื่องที่จัดมาทั้งกุนเชียง ไขมันแทรกเยอะมาก ไข่ดาว มันเยิ้ม และกุ้งหวาน ... สรุปกินได้แต่ข้าวผัดน้ำพริกกับกุ้งหวาน 
2. ข้าวผัดน้ำพริกหมูทอด + แกงเลียง (ชุดละ 80 บาท) ข้าวผัดน้ำพริกรสแซ่บ จัดจ้าน หมูทอดอร่อยดี ส่วนแกงเลียง ก็พอใช้ได้นะ ซดได้คล่องคอ แต่รสชาติไม่เข้มข้นสักเท่าไร

โดยรวมถือว่าเป็นร้านอาหารที่พอพึ่งพาได้ ลูกค้าไม่ค่อยจะพลุกพล่านสักเท่าไร ราคาก็ทั่วไป ปริมาณเหมาะสม การบริการเป็นกันเอง เอาเป็นว่าขอแปะไว้ 3 ดาวละกัน 